L'IVACE oferix a Sagunt el Programa Global d'Internacionalització d'empreses
26 de juny 2018

![](/media/hcopd5op/35-img_6816-c.jpg)  
  

L'Institut Valencià de Competitivitat Empresarial (IVACE) ha iniciat hui a Sagunt el Programa Global d'Internacionalització d'empreses. Emprenedors i emprenedores del municipi acudixen a este taller per a informar-se sobre com oferir els seus productes o servicis en l'exterior per a fer créixer el seu negoci. 

L'alcalde de Sagunt, Quico Fernández, i el regidor de Promoció Econòmica, Miguel Chover, han assistit a la presentació de la jornada en el Centre Cultural Mario Monreal. **“Sagunt porta internacionalitzant la seua economia des de fa 2.500 anys”**, ha recordat Fernández, qui ha recordat que **“el comerç exterior, l'exportació, ha sigut sempre una base important durant molt de temps”**.

![](/media/aqwf54hl/35-img_6835-c.jpg) 

Referent a això, Fernández ha apuntat la necessitat de millorar les infraestructures ferroviàries **“que permeten que esta magnífica ubicació i esta tradició puga ser acompanyada de tot allò que tenen altres ciutats i ports, que són infraestructures de connexió intermodal que ajuden el transport i el tràfic de mercaderies”**. 

Miguel Chover destaca que esta activitat pretén ajudar les persones emprenedores del municipi a saber **“com, de quina manera i on poder exportar, i utilitzar a més totes les noves tecnologies”**. Chover ha dit que en l'economia del món globalitzat **“les connexions són molt fàcils i per tant totes eixes ferramentes cal conéixer-les perquè, quan algú entre en este món com a emprenedor o empresa a intentar viure del seu negoci, puga tindre eixes ferramentes que li permeten fer-ho fàcil i bé”**.

![](/media/i2mlrj1p/35-img_6837-c.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/l-ivace-oferix-a-sagunt-el-programa-global-d-internacionalitzacio-d-empreses/ "Facebook")
*   [](http://twitter.com/share?url=https://aytosagunto.es/va/actualitat/l-ivace-oferix-a-sagunt-el-programa-global-d-internacionalitzacio-d-empreses/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ivace-oferix-a-sagunt-el-programa-global-d-internacionalitzacio-d-empreses/ "Linked In")
*   [](mailto:?body=https://aytosagunto.es/va/actualitat/l-ivace-oferix-a-sagunt-el-programa-global-d-internacionalitzacio-d-empreses/)